als_Latn dik_Latn sag_Latn
Sikur të mos mjaftonin problemet e mëdha në kampin e Flamurtarit për shkak të situatës aspak komode ekonomike, një tjetër lajm i keq mbërrin në zyrat e klubit blonjat. Drejtori sportiv, Ardi Behari është ndaluar nga Policia pas një aksidenti që sipas forcave të rendit është shkaktuar nga drejtuesi vlonjat. Sipas policisë, Behari është vënë në pranga pasi aksidentoi për vdekje një 74-vjeçar në aksin Lushnje-Rogozhinë. Ngjarja ka ndodhur rreth orës 13:30 të ditës së mërkurë dhe sipas hetimeve të para, rezulton që shtetasi 74-vjeçar ka ndërruar jetë pas përplasjes me makinën që në ato momente e drejtonte Behari.
Ai është shoqëruar në komisariat, ndërsa policia bën me dije se hetimet po vazhdojnë dhe shumë shpejt do të zbardhet e gjithë dinamika e ngjarjes. Bëhari është një nga njerëzit kryesorë në hierarkinë drejtuese të Flamurtarit që gjatë këtij sezoni po has në probeme të shumta që lidhen kryesisht me problemet financiare të klubit. Aktualisht klubi është pa një trajner pas largimit të Gugash Maganit, ndërsa rrezikon të zhytet në zonën e ftohtë të klasifikimit ku numëron 6 pikë pas 8 javëve të para.
als_Latn als_Latn